Boek: 100 dae van dankbaarheid | Maroela Media
Mense wat in dankbaarheid leef is gelukkiger, slaap beter, behou beter fokus en is selfs makliker om mee oor die weg te kom! Om meer dankbaar te leef is seker iets waarna ons almal probeer streef. Francine Prins, redakteur van LiG, neem ons op 'n 100 dae reis van dankbaarheid. Sy wys ons hoe ons elke dag dankbaar kan wees, waarvoor ons dankbaar kan wees en hoe om in dankbaarheid te leef.
Francine Prins is in Bethlehem gebore en het aan die Universiteit van Noordwes studeer. Na 'n paar draai oorsee het sy haar meestersgraad in joernalistiek aan die Universiteit Stellenbosch verwerf. Sy het 'n tydelike pos by die tydskrif LiG gekry en in 2014 is sy as redakteur aangestel. Sy is getroud met Jaco Prins en hulle woon op 'n plaas buite Wellington.